
РЕПУБЛИКА БЪЛГАРИЯ

РАЙОНЕН СЪД-ЕЛХОВО


О  Б  Я  В  А
Районен съд – Елхово обявява наличието на една щатна бройка за длъжността „съдебен секретар“ при Районен съд - Елхово, която може да бъде заета при условията на чл.68, ал.1, т.4 от КТ – за времето до заемане на длъжността въз основа на конкурс.

Длъжността „съдебен секретар“ е изпълнителска. Тя е пряко подчинена на председателя на съда, съдията – докладчик и административния секретар, като извършва следните дейности: съставя протоколи от открити съдебни заседания; изпълнява дейности по подготовката на делата за разглеждане в съдебни заседания; изготвя и прилага към делото протоколи от съдебни заседания; изготвя призовки на лицата за призоваване; подготвя формуляри, писма и др. документи; изпълнява и други задължения, възложени от председателя на съда и административния секретар.
Изисквания към кандидатите за заемане на длъжността „съдебен секретар“:

Кандидатите трябва да отговарят на изискванията за заемане на длъжността, съгласно чл. 107а от Кодекса на труда, чл. 340а, ал. 1 от Закона за съдебната власт и чл. 136 от Правилника за администрацията в съдилищата и да не са налице обстоятелствата по чл. 340а, ал. 2 от ЗСВ към момента на назначаване; да има завършено минимум средно образование.
Специфични изисквания за заемане на длъжността, определени от административния ръководител – Отлична компютърна грамотност (MS Office – Word, Excel) и висока скорост на писане/набиране на текст, познания по стилистика, правопис, граматика и пунктуация. Познания по общи деловодни техники и процедури, умения за работа с офис оборудване, отлични познания свързани с нормативната уредба на съдебната власт и дейността на съдебната администрация.
Минималният размер на основното месечно възнаграждение за длъжността „съдебен секретар“ е 813.00 евро (762.00евро и ранг в размер на 51.00 евро), съгласно класификатора на длъжностите в администрацията на съдебната власт

Начин на провеждане на конкурса: подбор по документи, разглеждане на документите на кандидатите.
Необходими документи за кандидатстване: 

1. Заявление (по образец);
2. Автобиография – тип CV (с подробно посочване на професионална дейност, опит и стаж, придобити допълнителни квалификации и правоспособност);
3. Медицинско свидетелство;
4. Документ за психично здраве;
5. Документи, удостоверяващи трудов, осигурителен и/или служебен стаж, 
6. Заверени от кандидата копия от документи за придобита образователно–квалификационна степен на образование ;
7. Копия от документи за придобита допълнителни квалификации и правоспособност, относими към длъжността / при наличие на такива /;
8. Документ за самоличност – за справка;
9. Декларация по чл.340а, ал.1 от ЗСВ (по образец);
10. Декларация за участие в конкурсни процедури за изразяване на  съгласие от кандидата за обработване и съхраняване на личните му данни от Районен съд – Елхово (по образец).

Място и краен срок за подаване на документите:
Срокът за подаване на документите е 7 (седем) дневен от датата на публикуване на обявата.

Документите се подават в 7 - дневен срок от публикуване на обявата в деловодството на Районен съд - Елхово в сградата на Съдебна палата на ул. „Пирот“ № 2, ет.1, стая №102, във времето от 08.30 часа до 17.00 часа всеки работен ден. 

Кандидатите могат да се обръщат за повече информация на телефон 0478/88 378.
Общодостъпните места, на които ще се обявяват съобщения във връзка с обявата: информационното табло в сградата на Районен съд - Елхово и електронната страница на Районен съд – Елхово - elhovo-rs.justice.bg, в секция „Обяви и конкурси“.

8700 гр. Елхово, ул. „Пирот” № 2

                        тел. 0478/88378, факс 0478/81379, e-mail: elhovo-rs@justice.bg

